แบบฟอร์มการรายงานสรุปของศูนย์บริหารสถานการณ์โควิด-19(คบส 1)

ประจำวันที่ .....๑๒...... เดือน ....มิถุนายน..... พ.ศ. ๒๕๖๓..  เวลา .......๑๔.๐๐........ น.
ด้าน ......... มาตรการให้ความช่วยเหลือเยียวยา....................
หน่วยงานหลัก............................................................................................................................................
หน่วยงานที่เกี่ยวข้อง...กระทรวงการพัฒนาสังคมและความมั่นคงของมนุษย์............................................

๑. ภาพรวม/สถานการณ์
สถานการณ์การแพร่ระบาดของเชื้อไวรัสโควิด-19 ในประเทศไทย ทำให้เกิดผลกระทบต่อคุณภาพชีวิตของประชาชนในหลายด้าน ทั้งในด้านเศรษฐกิจ และสังคม และคาดการณ์ว่ากลุ่มสำคัญที่จะได้รับผลกระทบดังกล่าว คือ กลุ่มผู้มีรายได้น้อย ผู้ที่มีอาชีพรับจ้างรายวัน ซึ่งอาจก่อให้เกิดการว่างงาน ขาดรายได้ที่จะนำมาใช้ในครอบครัวอย่างกะทันหัน นอกจากนั้น ยังมีครอบครัวยากจน เด็กและเยาวชน ผู้สูงอายุ หรือคนพิการ ซึ่งอาจเป็นผู้ติดเชื้อเอง ต้องเข้ารับการรักษา จนไม่สามารถทำงานได้ หรือเป็นผู้ที่ต้องดูแลผู้ติดเชื้อในครอบครัว ซึ่งส่งผลต่อคุณภาพชีวิตของประชาชนในสังคมเป็นวงกว้าง
๒. ผลการดำเนินงาน
กระทรวงการพัฒนาสังคมและความมั่นคงของมนุษย์ มีการเตรียมการเกี่ยวกับแนวทาง
หรือมาตรการเยียวยา ช่วยเหลือผู้มีรายได้น้อย คนยากจน กลุ่มเด็กเยาวชน สตรี ผู้สูงอายุ คนพิการ 
ซึ่งเป็นกลุ่มเป้าหมายในความรับผิดชอบของกระทรวง พม. โดยจะพิจารณาให้ความช่วยเหลือตามสภาพปัญหาความเดือดร้อน โดยเป็นไปตามหลักเกณฑ์/ กฎหมายที่ พม. รับผิดชอบอยู่ เช่น การช่วยเหลือผู้ประสบปัญหาทางสังคมกรณีฉุกเฉิน การสงเคราะห์เด็กในครอบครัวยากจน การให้ความช่วยเหลือผู้สูงอายุที่อยู่ในภาวะยากลำบาก การให้การสงเคราะห์ครอบครัวคนพิการ การฝึกทักษะอาชีพ ให้กับผู้มีรายได้น้อย สตรี หรือผู้สนใจ รวมถึงการปรับปรุงซ่อมแซมที่อยู่อาศัยให้กับผู้มีรายได้น้อย คนพิการ หรือผู้สูงอายุ ซึ่งกระทรวงฯ จะได้สนับสนุนการดำเนินงานตามภารกิจ ดังนี้
	๒.๑ กรมกิจการเด็กและเยาวชน
		๒.๑.๑ ใช้กลไกสภาเด็กและเยาวชนที่มีอยู่ทุกตำบลในประเทศ (๗,๗๗๗ แห่ง) เป็นจิตอาสาในการประสานงานและให้ความช่วยเหลือผู้ประสบปัญหา และ ผู้ได้รับผลกระทบจากสถานการณ์
		๒.๑.๒ เด็กและเยาวชนที่อยู่ในครอบครัวที่ได้รับผลกระทบ ช่วยเหลือเยียวยาตามกระบวนการสังคมสงเคราะห์เด็กและครอบครัว
		๒.๑.๓ จัดเตรียมสถานที่รองรับเด็กที่ไม่มีผู้ดูแล กรณี พ่อ แม่ ผู้ปกครอง ติดเชื้อ
	๒.๒ กรมกิจการผู้สูงอายุ
		๒.๒.๑ เงินสงเคราะห์ผู้สูงอายุในภาวะยากลำบาก รายละไม่เกิน ๒,๐๐๐ บาท (ตามหลักเกณฑ์และเงื่อนไข)
		๒.๒.๒ เงินค่าจัดการศพผู้สูงอายุที่เสียชีวิต รายละ ๒,๐๐๐ บาท (ตามหลักเกณฑ์และเงื่อนไข)
	๒.๓ กรมส่งเสริมและพัฒนาคุณภาพชีวิตคนพิการ
		๒.๓.๑ แผนการจัดการสถานการณ์การแพร่ระบาดเชื้อไวรัสโคโรนา 2019 (COVID - 19)                  ของกรมส่งเสริมและพัฒนาคุณภาพชีวิตคนพิการ 
	แผนการจัดการสถานการณ์การแพร่ระบาดเชื้อไวรัสโคโรนา 2019 (COVID - 19)        ของกรมส่งเสริมและพัฒนาคุณภาพชีวิตคนพิการ จัดทำขึ้นเพื่อให้หน่วยงาน/ผู้ประสบเหตุสามารถทราบขั้นตอนและปฏิบัติได้อย่างถูกต้องในขณะเผชิญเหตุ และสามารถควบคุมสถานการณ์ได้ในเบื้องต้น                             ซึ่งแผนดังกล่าวที่มีความสอดคล้องกับยุทธศาสตร์ของแผนการจัดการภัยพิบัติสำหรับคนพิการ ฉบับที่ ๑                          พ.ศ. ๒๕๖๐  - ๒๕๖๔ และสอดคล้องกับการบริหารจัดการที่แบ่งออกตามระยะของการเกิดการแพร่ระบาด  จำนวน ๓ ยุทธศาสตร์ ดังนี้
	ยุทธศาสตร์ที่ ๑ พัฒนามาตรการป้องกัน ลดความเสี่ยงและเตรียมความพร้อมให้คนพิการ               และผู้ดูแลคนพิการจากสถานการณ์การแพร่ระบาดเชื้อไวรัสโคโรนา 2019 (COVID - 19) : ช่วงก่อนเกิดการแพร่ระบาด
	ยุทธศาสตร์ที่ ๒ พัฒนาระบบการจัดการและบูรณาการการดำเนินงานในสถานการณ์                   อย่างมีประสิทธิภาพ : ช่วงระหว่างการแพร่ระบาด
	ยุทธศาสตร์ที่ ๓ เพิ่มประสิทธิภาพการฟื้นฟูเยียวยาคนพิการและผู้ดูแลคนพิการอย่างทั่วถึง  และเป็นธรรม : ช่วงหลังจากสถานการณ์แพร่
	๒.๓.๒ การจ่ายเงินช่วยเหลือเยียวยาคนพิการ 
                           การจ่ายเงินช่วยเหลือเยียวยาคนพิการเพื่อบรรเทาความเดือดร้อนในช่วงภาวะวิกฤติการแพร่ระบาดของเชื้อไวรัสโคโรนา 2019 (COVID – 19) ซึ่งจะได้รับทุกคนถ้วนหน้า โดยเป็นคนพิการที่มี                บัตรประจำตัวคนพิการ คนละ ๑,๐๐๐ บาท โดยจ่ายเพียงครั้งเดียว จากงบประมาณของกองทุนส่งเสริม               และพัฒนาคุณภาพชีวิตคนพิการ  
 	๒.๓.๓ การพักชำระหนี้คนพิการหรือผู้ดูแลคนพิการ
      การพักชำระหนี้คนพิการหรือผู้ดูแลคนพิการที่กู้เงินจากกองทุนส่งเสริมและพัฒนาคุณภาพชีวิตคนพิการ เป็นระยะเวลา ๑๒ เดือน ตั้งแต่เดือนเมษายน ๒๕๖๓ ถึงเดือนมีนาคม ๒๕๖๔ 
	๒.๓.๔ การทบทวนปรับเบี้ยความพิการ 
                 การทบทวนปรับเบี้ยความพิการ ซึ่งอยู่ในระหว่างการพิจารณาดำเนินการ
	๒.๓.๕ การปรับระเบียบเงินกู้ฯ กรณีฉุกเฉิน
                 การปรับระเบียบเงินกู้ฯ กรณีฉุกเฉินสำหรับคนพิการและผู้ดูแลคนพิการที่มี                     ความต้องการกู้ยืมเงินกองทุนส่งเสริมและพัฒนาคุณภาพชีวิตคนพิการเพื่อประกอบอาชีพ ในสภาวะวิกฤติ COVID – 19 ในวงเงินกู้ไม่เกินรายละ ๑๐,๐๐๐ บาท โดยไม่ต้องมีผู้ค้ำประกัน ไม่มีดอกเบี้ย ผ่อนชำระ                ภายใน ๒ ปี ปลอดชำระหนี้ในปีแรก โดยสามารถยื่นกู้ได้ ๒ ช่องทาง ได้แก่ ช่องทางออนไลน์ www.dep.go.th และศูนย์บริการคนพิการจังหวัดทั่วประเทศ ตั้งแต่วันที่ ๓๐ เมษายน จนถึงวันที่ ๓๐ กันยายน ๒๕๖๓
	๒.๓.๖ การเพิ่มช่องทางในการเข้าถึงเครื่องอุปโภค บริโภค 
                 กรมส่งเสริมและพัฒนาคุณภาพชีวิตคนพิการ ได้ประชุมหารือร่วมกับผู้บริหารสมาคมผู้ค้าปลีกแห่งประเทศไทย สภาหอการค้าไทย บริษัทกลุ่มเซ็นทรัล บมจ.ซีพีออลล์ บริษัท สยามพิวรรธ์ จำกัด บริษัท ไอคอนสยาม จำกัด และบริษัท เอก-ชัย ดิสทริบิวชั่น จำกัด กำหนดแนวทาง/มาตรการอำนวย                  ความสะดวกให้คนพิการสามารถซื้อเครื่องอุปโภค บริโภค และเวชภัณฑ์จำเป็น ได้อย่างรวดเร็วและปลอดภัยต่อการแพร่ระบาดของเชื้อไวรัสโคโรนา 2019 โดยมีการเพิ่มช่วงเวลาพิเศษในการเข้าไปซื้อสินค้า                       ก่อนกลุ่มเป้าหมายอื่น การเพิ่มช่องทางพิเศษสำหรับการชำระค่าใช้จ่าย การเพิ่มทางช่องออนไลน์พิเศษ                ให้เข้าถึงการซื้อ รับและส่งสินค้าได้อย่างรวดเร็ว 
[bookmark: _Hlk37427975]	๒.๓.๗  การเข้าถึงข้อมูลข่าวสารและการประชาสัมพันธ์ 
                  การเข้าถึงข้อมูลข่าวสารและการประชาสัมพันธ์สำหรับคนพิการทุกประเภท                    เพื่อสื่อสารความรู้ สร้างความเข้าใจ และเพิ่มช่องทางการรับรู้ข้อมูลข่าวสาร บรรเทาอาการเครียด วิตกกังวลเกี่ยวกับสถานการณ์การแพร่ระบาดเชื้อไวรัสโคโรนา 2019 (COVID - 19) ในรูปแบบที่คนพิการทุกประเภทสามารถเข้าถึงได้ อาทิ จัดทำล่ามภาษามือในสื่อต่าง ๆ การจัดทำ Clip VDO สำหรับคนพิการทุกประเภท                ในการดูแลและป้องกันตัวเอง การจัดทำข้อมูลสถานการณ์เพื่อให้คนพิการเข้าถึงได้ สายด่วนคนพิการ ๑๔๗๙ และศูนย์ช่วยเหลือสังคม ๑๓๐๐ สื่อโทรทัศน์ วิทยุ และ Social Media เป็นต้น
	๒.๓.๘ การผลิตหน้ากากผ้าและเจลล้างมือ 
                           การผลิตหน้ากากผ้าและเจลล้างมือ โดยศูนย์/สถานฯ ในสังกัด พก. ได้ผลิตหน้ากากผ้าและเจลแอลกอฮอลล์ล้างมือ และแจกจ่ายให้คนพิการในหน่วยงานและเจ้าหน้าที่ รวมถึงเครือข่าย                        ด้านคนพิการ เพื่อป้องกันตนเองจากการแพร่ระบาดฯ
	๒.๓.๙ การรับบริจาคของใช้จำเป็น 
                 การรับบริจาคของใช้จำเป็น โดยการจัดรายการสิ่งของจำเป็นและขาดแคลน                  ในช่วง COVID -19 ของคนพิการในหน่วยงานและการจัดบริหารการรับบริจาคให้โปร่งใส เป็นธรรมสามารถตรวจสอบได้
	๒.๓.๑๐ การจัดทำระบบฐานข้อมูล 
	 การสำรวจและจัดทำฐานข้อมูลคนพิการที่ได้รับผลกระทบและความต้องการของคนพิการ เพื่อนำมาพัฒนานโยบายในการช่วยเหลือและดำเนินงานในแก้ไขปัญหาสถานการณ์การแพร่ระบาด                 เชื้อไวรัสโคโรนา 2019 (COVID - 19)
๒.๔ กรมกิจการสตรีและสถาบันครอบครัว
		๒.๔.๑ ศูนย์เรียนรู้การพัฒนาสตรีและครอบครัว จำนวน ๘ แห่ง ร่วมกับสตรีในชุมชน 
ผลิตหน้ากากผ้า จำนวนมากกว่า ๔ หมื่นชิ้น แจกจ่ายให้แก่ส่วนราชการ และชาวบ้านในชุมชนต่างๆ รวมถึงการจัดทำ face sheild มอบให้แก่โรงพยาบาล บุคลากรทางแพทย์ และเจ้าหน้าที่ที่มีความจำเป็น 
		๒.๔.๒ กรมกิจการสตรีและสถาบันครอบครัว มีคำสั่งอนุญาตให้ใช้อาคารของศูนย์เรียนรู้
การพัฒนาสตรีและครอบครัว จำนวน ๘ แห่ง จัดเตรียมพื้นที่รองรับการกักตัวของจังหวัด (Local Qualantine) โดยประสานความปลอดภัยด้านพื้นที่กับศูนย์ปฏิบัติการ Covid-19 ของจังหวัดด้วย 
		๒.๔.๓ ส่งเสริมความรู้และจัดทำคู่มือเพื่อสร้างความตระหนัก เฝ้าระวัง และการปฏิบัติตัว
ในสถานการณ์ Covid-19 ให้แก่ครอบครัว ชุมชน และเครือข่าย รวมถึงการแนะนำ/แจ้งเหตุให้แก่กลุ่มเป้าหมาย ให้ความรู้ความเข้าใจที่ถูกต้องในการปฏิบัติตัวต่อผู้ป่วย COVID - 19 เพื่อลดความเสี่ยง
ที่อาจเกิดขึ้นในพื้นที่
๒.๔.๔ สร้างสัมพันธภาพที่ดีภายในครอบครัว stay home มีกิจกรรมสื่อสารสร้างสรรค์ 
ลดความรุนแรงในครอบครัว การช่วยเหลือเกื้อกูลในสังคม ภายใต้การเว้นระยะห่าง social distancing 
เสริมพลังความรัก ความห่วงใย ความเอาใจใส่กันและกัน และสร้างความอบอุ่นแก่สมาชิกในครอบครัว 
		๒.๔.๕ ศูนย์เรียนรู้การพัฒนาสตรีและครอบครัว จัดทำหลักสูตรอาชีพระยะสั้น online เผยแพร่ youtube ให้แก่สตรี และทุกเพศสภาพ ในครอบครัว ได้เรียนรู้ เพิ่มพูนทักษะ เป็นการเสริมสร้างรายได้แก่ผู้ประสบปัญหาที่ได้รับผลจาก Covid-19 รวมถึงเป็นกิจกรรมเสริมสร้างความสัมพันธ์ในครอบครัว
๒.๕ กรมพัฒนาสังคมและสวัสดิการ
		๒.๕.๑ ตัดเย็บหน้ากากผ้าและส่งมอบให้กับประชาชนทั่วไป คนไร้บ้าน และผู้ใช้ชีวิต
ในที่สาธารณะ รวมถึงส่งมอบผ่านองค์กรภาคีเครือข่ายคนไร้บ้าน เช่น มูลนิธิกระจกเงา มูลนิธิพัฒนาที่อยู่อาศัย มูลนิธิอิสระชน 
		๒.๕.๒ จัดตั้งครัวกลาง ณ ศูนย์พักคนไร้บ้านบางกอกน้อย
		๒.๕.๓ จัดตั้งจุดบริการให้ความช่วยเหลือคนไร้บ้าน/คนไร้ที่พึ่ง โดยทีมบริการร่วมทั้งภาครัฐ เอกชน มูลนิธิ อพม. และจิตอาสา ณ สถานีรถไฟหัวลำโพง
		๒.๕.๔ จัดอาสาสมัครพัฒนาสังคมและความมั่นคงของมนุษย์ (อพม.) เยี่ยมเยียน
ผู้ประสบปัญหาและผู้ได้รับผลกระทบจากสถานการณ์ทั่วประเทศ
		๒.๕.๕ จัดอบรมอาชีพระยะสั้นแก่ผู้ที่ว่างงานที่ได้รับผลกระทบ พร้อมกับให้ทุนประกอบอาชีพ เพื่อให้มีอาชีพ รายได้ และสามารถดูแลสุขภาพ ครอบครัว และอยู่ร่วมกับชุมชนได้
		๒.๕.๖ จัดเตรียม ที่พักสะอาดพร้อมบริการอาหาร ๓ มื้อ ให้กับพี่น้องประชาชนที่ได้รับผลกระทบจากการระบาดของไวรัสจนทำให้ต้องตกงานหรือถูกเลิกจ้าง และไร้ที่พักอาศัย ใน ๔ จุดบริการ ประกอบด้วย ที่พักย่านดินแดง ที่พักย่านอ่อนนุช ที่พักย่านธนบุรี และที่พักย่านปทุมธานี โดยสามารถเข้าพักได้ยาวนานต่อเนื่องถึง ๑๔ วัน 
	๒.๖ การเคหะแห่งชาติ 
	๒.๖.๑ พักชำระค่าเช่าซื้อ (ระยะเวลา ๓ เดือนตั้งแต่เมษายน ๒๕๖๓ ถึง มิถุนายน ๒๕๖๓)จำนวนลูกค้าเช่าซื้อ จำนวน ๓๓,๓๔๖ ราย
	๒.๖.๒ ปลอดค่าเช่า (ระยะเวลา ๓ เดือน ตั้งแต่เมษายน ๒๕๖๓ ถึง มิถุนายน ๒๕๖๓) สำหรับลูกค้าอาคารเช่ารายย่อย รวมทั้งลูกค้าที่เช่าแผงตลาดและร้านค้ารายย่อย โดยสามารถลงทะเบียนได้ตั้งแต่วันที่ ๑๕ เมษายน – ๓๐ มิถุนายน ๒๕๖๓ สามารถติดตามได้ผ่านเว็บไซต์ของการเคหะแห่งชาติ www.nha.co.th สำหรับผู้เช่ารายย่อยในอาคารเช่าเหมาต้องยื่นคำร้องผ่านผู้เช่าเหมาอาคาร ส่วนลูกค้าที่เช่าแผงตลาด และร้านค้ารายย่อยไม่ต้องลงทะเบียนใดๆ เนื่องจากการเคหะแห่งชาติจะปรับลดและปลอดค่าเช่าให้ทันที   
	๒.๖.๓ ส่วนลดค่าเช่าแผง ๕๐ เปอร์เซ็น (ระยะเวลา ๓ เดือน ตั้งแต่เมษายน ๒๕๖๓ ถึง มิถุนายน ๒๕๖๓) ให้กับผู้เช่าร้านค้ารายย่อยในพื้นที่พลาซ่า หรือแผงตลาดที่ได้ทำสัญญาเช่ากับผู้เช่าเหมา  บริหารพื้นที่กับการเคหะแห่งชาติ
	๒.๖.๔ จัดหาพื้นที่ของการเคหะแห่งชาติรองรับผู้ที่อยู่ในกลุ่มเสี่ยงที่จำเป็นต้องกักตัว                     โดยดำเนินการร่วมกับกระทรวงสาธารณสุข 
	๒.๗ สถาบันพัฒนาองค์กรชุมชน (พอช.) 
		๒.๗.๑ จัดทำแนวทางให้เครือข่ายขบวนองค์กรชุมชนปรับแผนงานกิจกรรมโครงการที่ได้รับ   การสนับสนุนงบประมาณ ประจำปี พ.ศ.๒๕๖๓ ให้สามารถปรับแผนงานและกิจกรรมให้สอดคล้องกับสถานการณ์ที่เกิดขึ้นในปัจจุบัน 
	๒.๘ สำนักงานพัฒนาสังคมและความมั่นคงของมนุษย์จังหวัดทุกจังหวัด 
		๒.๘.๑ ให้คำปรึกษา แนะนำผู้ได้รับผลกระทบ จำนวน ๑,๖๐๙ ราย 
		๒.๘.๒ ลงเยี่ยมบ้าน สอบข้อเท็จจริง จำนวน ๙๐๓ ราย
		๒.๘.๓ ช่วยเหลือเป็นสิ่งของเครื่องอุปโภค บริโภค จำนวน ๖๒๑ ราย
		๒.๘.๔ ช่วยเหลือเงินอุดหนุนสงเคราะห์
		         -  ผู้ประสบปัญหาทางสังคมกรณีฉุกเฉิน จำนวน ๕๘๘ ราย เป็นเงิน ๑,๑๗๖,๐๐๐ บาท 
			 - ครอบครัวผู้มีรายได้น้อย/ไร้ที่พึ่ง จำนวน ๒๖๕ ราย เป็นเงิน ๖๓๕,๐๐๐ บาท
			 - เด็กในครอบครัวยากจน จำนวน ๓๔๗ ราย เป็นเงิน ๓๘๙,๐๐๐ บาท
					๒.๗.๔ ส่งเสริมด้านการประกอบอาชีพ
		        - ฝึกอาชีพระยะสั้น จำนวน ๒๐๘ ราย
[bookmark: _GoBack]		        - ฝึกอาชีพระยะยาว จำนวน ๗๗ ราย	
		        - สร้างงานในชุมชน จำนวน ๕ ราย	
		        - ให้กู้ยืมเงินประกอบอาชีพคนพิการ/ผู้สูงอายุ จำนวน ๒๐๙ ราย
		        - ซ่อมแซมที่อยู่ จำนวน ๑๑ ราย
		        - ประสานงานส่งต่อ จำนวน ๗ ราย
	๒.๙ สถานธนานุเคราะห์ในสังกัดกระทรวงฯ 
		๒.๙.๑ ขยายเวลาตั๋วรับจำนำจากเดิม ๔ เดือน ๓๐ วัน เป็น ๔ เดือน ๑๒๐ วัน (ขยาย ๙๐ วัน) 
โดยไม่คิดดอกเบี้ยในช่วงที่ขยายเวลา ทั้งนี้ ต้องมาลงทะเบียนที่สถานธนานุเคราะห์ทุกแห่ง ตั้งแต่วันที่                     ๑ เมษายน ถึงวันที่ ๓๑ พฤษภาคม ๒๕๖๓ และจำกัด ๑ คน ต่อ ๑ สิทธิ์ ให้กับผู้ใช้บริการวงเงินไม่เกิน
๑๐,๐๐๐ บาท ที่มีตั๋วรับจำนำตั้งแต่วันที่ ๒ มกราคม ถึงวันที่ ๓๑ มีนาคม ๒๕๖๓
		๒.๙.๒ ลดดอกเบี้ยการรับจำนำเหลือ ๐.๑๒๕ บาทต่อเดือน ผู้ใช้บริการที่มาจำนำตั้งแต่วันที่              ๑ เมษายน ๒๕๖๓ – ๓๑ พฤษภาคม ๒๕๖๓ เงินต้นไม่เกิน ๑๕,๐๐๐ บาท จะคิดดอกเบี้ยอัตราร้อยละ ๐.๑๒๕ บาทต่อเดือน จำกัด ๑ คนต่อ ๑ ตั๋วจำนำ ๑ ใบ

๓. ปัญหา-อุปสรรคในการดำเนินการ
๔. ข้อเสนอแนะ

